## Pravilnik o primjeni Zakona o porezu na promet proizvoda i usluga

### NN 1/1995 (5.1.1995.), Pravilnik o primjeni Zakona o porezu na promet proizvoda i usluga

# MINISTARSTVO FINANCIJA

Na temelju članka 55. Zakona o porezu na promet
proizvoda i usluga ("Narodne novine", broj 95/94) ministar
financija donosi

## Pravilnik

### o primjeni Zakona o porezu na promet proizvoda i usluga

**UVODNA ODREDBA**

Članak 1.

Ovim se Pravilnikom propisuje primjena poreznih stopa,
poreznih oslobođenja, vođenje evidencije o prometu prema
različitim stopama, odnosno poreznim osnovicama, obračunavanje
i plaćanje poreza na promet, obveza popisa robe za koju
se mijenjaju porezne stope, obračunavanje i plaćanje
razlike poreza na promet proizvoda pri promjeni stopa, način
povrata poreza na promet te mjesečno i konačno izvješćivanje
o obračunatom i plaćenom porezu.

**II. POREZ NA PROMET PROIZVODA**

1. Uvoz proizvoda za krajnju potrošnju

Članak 2.

(1) Uvozom proizvoda koji služe krajnjoj potrošnji
smatra se uvoz proizvoda što ih krajnji potrošač
uvozi izravno za vlastite potrebe ili šlo ih za njegov račun
uvoze pravne osobe registrirane za obavljanje vanjskotrgovinskog
prometa (u nastavku teksta uvoznik).

(2) Uvozom proizvoda koji služi krajnjoj potrošnji
smatra se i privremeni uvoz, prema odredbama Carinskog zakona.

(3) Na proizvode što ih uvozi krajnji potrošač
porez na promet obračunava carinarnica po stopama koje
vrijede na dan nastanka obveze plaćanja carine. Propisane
stope carinarnica primjenjuje na poreznu osnovicu iz članka
16. stavak 1. Zakona i naplaćuje porez na promet od uvoznika
istodobno sa carinom i drugim uvoznim pristojbama.

(4) Za motorna vozila što ih uvoze pravne osobe
i građani ili se uvoze za njihov račun carinarnica
ne obračunava i ne naplaćuje porez na promet proizvoda,
o čemu stavlja klauzulu na uvoznu carinsku deklaraciju.
Carinarnica je obvezna u roku od pet dana od dana carinjenja motornog
vozila u pisanom obliku o tome izvijestiti nadležnu ispostavu
Porezne uprave prema mjestu sjedišta pravne osobe odnosno
prebivališta građanina s naznakom vrijednosti uvezenog
motornog vozila te o iznosu carine i drugih pristojbi koje su
plaćene pri uvozu.

(5) Pravna osoba odnosno građanin plaća
porez na promet proizvoda na uvezeno motorno vozilo najkasnije
u rokn od 15 dana od dana plaćanja carine i drugih uvoznih
pristojbi.

(6) Motorno vozilo ne može se registrirati bez
dokaza o plaćenom porezu na promet, odnosno bez dokaza o
oslobođenju od plaćanja poreza, osim pri privremenom
uvozu.

Članak 3.

(1) Pravna osoba koja za vlastitu potrošnju
uzme proizvode na koje se plaća porez na promet, što
ih je uvezla ili nabavila radi daljnje prodaje bez plaćanja
poreza na promet proizvoda, obračunava porez na promet
po propisanim stopama u trenutku uzimanja tih proizvoda.

(2) Pravna osoba koja za vlastitu krajnju potrošnju
uzme proizvode što ih je sama proizvela, na koje se plaća
porez na promet proizvoda, obračunava porez na promet po
propisanim stopama u trenutku uzimanja tih proizvoda.

(a) Smatra se da je porezna obveza nastala u trenutku
uzimanja proizvoda za vlastitu potrošnju i da su proizvodi
naplaćeni u trenutku njihova uzimanja.

Članak 4.

(1) Pravna osoba koja bez nadoknade dade vlastite
proizvode ili proizvode koje je nabavila, a na njih se plaća
porez na promet, obračunava porez po propisanim stopama
u trenutku davanja proizvoda.

(2) Smatra se da je porezna obveza nastala u trenutku
davanja proizvoda bez naknade i da su u poreznom smislu proizvodi
naplaćeni u trenutku njihova davanja.

(3) Na motorno vozilo ili plovni objekt koji podliježe
obvezi godišnje registracije, a građanin ga daje bez
nadoknade drugom građaninu, plaća se porez na promet
po stopi iz tar. broja 4. Tarife.

(4) Poreznu osnovicu utvrđuje nadležna ispostava
Porezne uprave u mjestu prebivališta davatelja.

(5) Ako građanin daje pravnoj osobi bez nadoknade
motorno vozilo koje podliježe obvezi godišnje registracije,
obveznik poreza na promet proizvoda jest pravna osoba, a porez
se plaća po stopi iz tar. broja 1. Tarife, i to na poreznu
osnovicu koju utvrđuje nadležna ispostava Porezne uprave
u mjestu sjedišta pravne osobe.

(6) Poreznu osnovicu pri uvozu rabljenih motornih
vozila čini procijenjena vrijednost koju utvrdi carinarnica,
uvećana za carinu i druge uvozne pristojbe.

(7) Poreznu osnovicu u prometu rabljenih motornih
vozila utvrđuje nadležna ispostava Porezne uprave prema
Katalogu orijentacijskih vrijednosti rabljenih motornih vozila
Centra za vozila Hrvatske.

(8) Iznimno od odredbe stavka 7. ovoga članka,
poreznu osnovicu karamboliranih vozila ili vozila koja se ne nalaze
u Katalogu može utvrditi ovlašteni procjenitelj.

**2. Plaćanje poreza na promet na
vrijednost manjka i rashoda**

Članak 5.

(1) Porez na promet proizvoda plaća se na manjak
proizvoda.

(2) Manjak proizvoda utvrđuje se popisom.

(3) Manjak proizvoda čini i rashod na temelju
kala, rastepa, loma i kvara iznad visine utvrđene unutarnjim
aktom poreznog obveznika, odnosno aktom strukovne sekcije Gospodarske
komore.

(4) Dopuštenim rashodom na koji se ne plaća
porez na promet proizvoda smatra se remitenda vlastitih izdanja.

(5) Utvrđeni manjak i rashod u prodavaonici ili
drugome poslovnom objektu, koji se za proizvode zadužuje
po prodajnim cijenama s uračunatim porezom na promet, razvrstava
se po tarifnim brojevima i istim poreznim stopama na temelju koeficijenta
udjela utvrđenog manjka odnosno rashoda u ukupnom zaduženju
prodavaonice ili drugog poslovnog objekta na sljedeći način:

vrijednost manjka

Koeficijent udjela = -------------------------------------------

vrijednost ukupnog zaduženja

(6) Koeficijent iz stavka 5. ovoga članka
primjenjuje se na vrijednost zaduženja prodavaonice: odnosno
poslovnog objekta po tarifnim brojevima i istim stopama poreza
na promet proizvoda.

(7) Iznos poreza na promet koji je sadržan u
vrijednosti manjka po pojedinim tarifnim brojevima i istim stopama
poreza na promet utvrđuje se primjenom preračunatih
propisanih poreznih stopa.

(8) Na vrijednost manjka proizvoda nastalog djelovanjem
više sile ne plaća se porez na promet proizvoda.

(9) Pod višom silom, u smislu ovoga Pravilnika,
razumijevaju se elementarne nepogode (poplava, požar, potres
i dr.), ratna razaranja i provalne krađe, na temelju očevidnika
nadležnog tijela.

(10) Porez na promet proizvoda sadržan u vrijednosti
manjka koji nastane djelovanjem više sile obračunava
se na temelju podataka o ukupnom zaduženju prodavaonice,
odnosno drugoga poslovnog objekta (preneseno stanje iz prošle
godine i zaduženja tijekom godine) i podataka o prodaji proizvoda
do dana nastanka štete, kojima se utvrđuje vrijednost
proizvoda što su trebali biti na zalihama prije nastanka
štete. Usporedbom tako utvrđene vrijednosti proizvoda
koji su trebali biti na zalihi i vrijednosti zaliha utvrđenih
popisom na dan nastanka štete dobiva se iznos manjka u kojem
je sadržan i obračunati porez na promet proizvoda.

(11) Udio štete po pojedinim vrstama proizvoda
utvrđuje se na temelju udjela pojedinih vrsta proizvoda razvrstanih
po tarifnim brojevima i istim stopama poreza na prornet proizvoda
te proizvoda na koje se ne plaća porez na promet proizvoda
u ukupnom zaduženju prije nastanka štete. Utvrđeni
udio primjenjuje se na vrijednost zaduženja, prema pojedinim
tarifnim brojevima i po istim stopama poreza na pramet proizvoda,
te na vrijednost proizvoda na koje se ne plaća porez na
promet proizvoda.

(12) Iznos poreza na promet proizvoda koji je sadržan
u vrijednosti utvrđene štete prema pojedinim tarifnim
brojevima i po istim stopama poreza na promet utvrđuje se
primjenom preračunatih propisanih poreznih stopa.

(13) Obveza obračuna poreza na promet proizvoda
u slučajevima iz stavka 3. ovoga članka nastaje
u trenutku utvrđivanja manjka, odnosno rashoda, a 10. je datum
pod kojim je obavljen popis proizvoda.

(14) Obračunati porez na promet proizvoda
plaća se u roku iz članka 27. Zakona.

(15) Obračun poreza na promet proizvoda obavljen
prema odredbama ovoga članka konačan je za svaki
nastali manjak odnosno rashod proizvoda.

**3. Komisijska prodaja proizvoda**

Članak 6.

(1) Pri komisijskoj prodaji proizvoda krajnjem potrošaču
koju obavi pravna osoba u svoje ime, a za račun komitente
(u nastavku teksta komisionar) plaća se porez na promet
proizvoda, osim na promet upotrebljavanih stvari iz članka
7. točka 3. Zakona.

(2) Porezni obveznik za promet proizvoda iz stavka
1. ovoga članka jest komisionar koji proda proizvode krajnjem
potrošaču. Poreznu osnovicu čini krajnja prodajna
cijena komisionara s uključenom komisijskom provizijom.

(3) Pri komisijskoj prodaji proizvoda porez na promet
plaća se po stopama iz odgovarajućih tar. brojeva
Tarife, ovisno o vrsti proizvoda.

(4) Iznimno od odredbe stavka 2. ovoga članka,
pri komisijskoj prodaji upotrebljavanih osobnih automobila, ostalih
motornih vozila i plovnih objekata koji podliježu obvezi
godišnje registracije, a u vlasništvu su građana,
drugom građaninu, porezni obveznik jest kupac, a porez na
promet plaća se po stopi iz tar. broja 4. Tarife. Ako su
ti proizvodi u vlasništvu pravne osobe, a prodaju se građanima,
porezni obveznik jest kupac, a porez na promet proizvoda plaća
se po stopi iz tar. broja 1. Tarife.

(5) Iznimno od odredbe stavka 4. ovoga članka,
pri komisijskoj prodaji upotrebljavanih osobnih automobila u vlasništvu
pravne osobe drugoj pravnoj osobi, porez na promet proizvoda plaća
se po stopi iz tar. broja 1. Tarife.

(6) Iznimno od odredbe stavka 2. ovoga članka,
pri komisijskoj prodaji upotrebljavanih osobnih automobila u vlasništvu
građana, pravnoj osobi, porez na promet proizvoda plaća
se po stopi iz tar. broja 1. Tarife.

**4. Prodaja proizvoda s konsignacijskog
skladišta**

Članak 7.

(1) Na promet proizvoda s konsignacijskog skladišta
držatelj konsignacijskog skladišta obračunava
porez na promet proizvoda primjenom propisanih poreznih stopa
na prodajnu cijenu proizvoda iskazanu u kunama, u kojoj su, pored
carine, posebnih poreza i drugih uvoznih pristojbi što se
plaćaju pri uvozu, sadržani i ovisni troškovi
i konsignacijska marža.

(2) Konsignacijsko skladište za promet na veliko
odnosno na malo plaća porez na promet prema odredbama članka
27. Zakona.

**5. Prodaja proizvoda javnim nadmetanjem**

Članak 8.

Na proizvode koji se prodaju krajnjirn potrošačima
javnim nadmetanjem (licitacija i sl.), porezni obveznik koji ih
prodaje porez na promet proizvoda obračunava primjenjujući
propisane porezne stope na prodajnu cijenu postignutu javnim nadmetanjem
ako je javnim nadmetanjem određeno da se proizvodi prodaju
po cijenama u koje je uključen porez na promet proizvoda,
porezni obveznik obračunava taj porez primjenom preračunatih
poreznih stopa.

- **Promet proizvoda koji ne služe krajnjoj
  potrošnji**

**6.1. Promet proizvoda radi daljnje prodaje**

Članak 9.

(1) Prometom proizvoda koji ne služe krajnjoj
potrošnji smatra se prodaja svih proizvoda, osim prodaje
duhanskih prerađevina, alkoholnih pića, osvježavajućih
gaziranih i umjetnih bezalkoholnih pića, mineralnih i gaziranih
voda i kave i to pravnoj osobi koja te proizvode nabavlja radi
daljnje prodaje na način i pod uvjetima što su propisani
člankom 8. Zakona.

(2) Izvozom proizvoda u smislu točke 2. članka
18. Zakona, smatra se i izvoz duhanskih prerađevina, alkoholnih
pića, osvježavajućih gaziranih i umjetnih bezalkoholnih
pića, mineralne i gazirane vode i kave, koji obave vanjskotrgovinske
organizacije u ime i za račun proizvođača.

(3) Pravne osobe iz članka 4. Zakona, koje
su od proizvođača-poreznih obveznika poreza na promet
proizvoda kupile i izvezle duhanske prerađevine, alkolkolna
pića, osvježavajuća gazirana i umjetna bezalkoholna
pića, mineralne i gazirane vode i kavu na koje je u domaćem
prometu plaćen porez na promet proizvoda, imaju pravo na
povrat plaćenog poreza na promet proizvoda uz dokaz o izvozu
(kopija izvozne carinske deklaracije s potvrdom nadležne
carinarnice da je obavljeno izvozno carinjenje i da su proizvodi
napustili carinsko područje Republike Hrvatske i dokaz
da je naplata obavljena u skladu s propisima kojima je uređeno
vanjskotrgovinsko poslovanje.

**6.2. Promet proizvoda za servisiranje, remont
i popravak proizvoda**

Članak 10.

(1) Remontna poduzeća, radnje i servisi, registrirani
za remont, popravak i održavanje proizvoda trajnije uporabne
vrijednosti (motorna vozila, strojevi, uređaji i aparati),
mogu bez poreza na promet proizvoda nabavljati rezervne dijelove
potrebne za ugradnju u proizvode koji se popravljaju i servisiraju,
pod uvjetima propisanim člankom 8. Zakona.

(2) Ako se rezervni dijelovi iz stavka 1. ovoga članka
ugrađuju u proizvode koji se smatraju opremom pravnih osoba,
na vrijednost ugrađenih dijelova ne plaća se porez na
promet proizvoda, ako je udovoljeno uvjetima iz članka
8. Zakona.

(3) Ako se rezervni dijelovi iz stavka 1. ovoga članka
ugrađuju u proizvode koji se ne smatraju opremom pravnih osoba,
na vrijednost ugrađenih dijelova obračunava se i plaća
porez na promet proizvoda po stopama iz odgovarajućih tarifnih
brojeva.

(4) Ako se rezervni dijelovi iz stavka 1. ovoga članka
ugrađuju u proizvode u vlasništvu građana, na vrijednost
ugrađenih dijelova obračunava se i plaća porez
na promet proizvoda po stopama iz odgovarajućih tarifnih
brojeva.

(5) U računu se posebno iskazuje vrijednost
rezervnih dijelova za ugradnju, posebno porez na promet proizvoda
na rezervne dijelove, posebno naknada za obavljenu uslugu te posebno
porez na promet usluga.

**6.3. Promet proizvoda za preradu i prodaju u ugostiteljstvu**

Članak 11.

(1) Proizvodima što ih bez plaćanja poreza
na promet proizvoda nabavljaju ugostiteljska poduzeća i
ugostiteljske radnje iz članka 7. točke 2. Zakona
smatraju se prehrambeni i drugi proizvodi koji služe za pripremanje
hrane i napitaka, pomoćni i potrošni materijal i proizvodi
nužni u procesu prerade ili prodaje proizvedene hrane, kao
što su začini i drugi sastojci koji se dodaju hrani,
sredstva za čišćenje (deterdžent, sapun,
i sl.) te salvete, čačkalice i ostali potrošni
materijal.

(2) Potrošnim materijalom, u smislu stavka 1.
ovoga članka, ne smatraju se tekuća goriva i alkohol
(etanol).

Članak 12.

(1) Na promet proizvoda (jela, pića i sl.),
osim alkoholnih pića, osvježavajućih, gaziranih
i umjetnih bezalkoholnih pića, mineralnih i gaziranih voda,
kave i duhanskih prerađevina, što ga obavi porezni obveznik
registriran za obavljanje ugostiteljske djelatnosti, obračunava
se i plaća porez na promet proizvoda po stopi iz tar. broja
4. Tarife poreza na promet proizvoda, i to na osnovicu koju čini
prodajna cijena.

(2) Na promet svih proizvoda što ga obave porezni
obveznici iz stavka 1. ovoga članka plaća se i porez
na promet usluga iz tar. broja 1. Tarife poreza na promet usluga
(uključujući i proizvode izuzete u stavku 1. ovoga
članka, osim duhanskih prerađevina). Ugostiteljskim
poduzećem iz stavaka 1. i 2. ovoga članka ne smatraju
se dijelovi pravnih osoba koji nisu registrirani za obavljanje
ugostiteljske djelatnosti s trećim osobama (radnički
restorani i kantine, kuhinje i kantine u ustanovama predškolskog
i školskog obrazovanja, zdravstvenim ustanovama i sl.). Na
proizvode što ih nabavljaju te pravne osobe porez na promet
obračunava se i naplaćuje pri nabavi.

**6.4. Promet opreme**

Članak 13.

(1) Prometom proizvoda na koji se ne plaća
porez na promet proizvoda smatra se prodaja opreme pravnoj osobi
u smislu članka 9. Zakona, na način i pod uvjetima
koji su propisani člankom 8. Zakona.

(2) Radi praćenja nabave i nadzora nad korištenjem
opreme koja je kupljena odnosno nabavljena bez plaćanja
poreza na promet proizvoda, u skladu sa člankom 9. Zakona,
kupac - pravna osoba vodi evidenciju o nabavi i korištenju
te opreme po vrsti, količini i vrijednosti, na temelju
podataka iz računa o kupnji i drugih isprava (prijemnice,
dostavnice, tovarnog lista i slično).

**6.5. Promet proizvoda za reprodukciju**

Članak 14.

Proizvode koji služe kao reprodukcijski materijal
mogu bez plaćanja poreza na promet nabavljati pravne osobe
koje obavljaju registrirane proizvođačke djelatnosti
navedene u člancima 9. i 11. Zakona.

Članak 15.

Za potrošnju u liječenju i njezi bolesnika,
pravne osobe s područja zdravstva mogu bez plaćanja
poreza na promet nabavljati ove proizvode:

1. laboratorijsko suđe i pribor,

2. laboratorijsko staklo,

3. instrumente (sve vrste sitnih instrumenata),

4. sredstva za pranje i održavanje bolničkog
rublja,

5. sredstva za pranje i održavanje prostorija
u zdravstvenim ustanovama,

6. papir za djagnostičke postupke (EKG, EEG,
EMG, role za ultrazvuk i dr.) laboratorijske reagense, kemikalije,
podloge za mikrobiološke analize i sl.

7. papirnati i plastični kirurški materijal
za jednokratnu uporabu (ogrtači, maske, kape, štitnici
za obuću, rukavice i sl.),

8. RTG filmove i kemikalije za obradu RTG filmova,

9. filtere (mikrobiološke i papirnate),

10. alkohol (etanol).

Članak 16.

(1) Ekološki prihvatljivom ambalažom, u
smislu točke 5. stavka 1. članka 12. Zakona, smatra
se:

1. ambalaža načinjena od recikliranog
i drugog papira,

2. ambalaža od ekološki prihvatljivog razgradivog
materijala,

3. povratna ambalaža od stakla i metala,

4. ambalaža od drveta,

5. ambalaža bez potisnih plinova freona,

6. ambalaža od otpada biljnog materijala (rogoza,
komušine, šibe, lika i sl.).

(2) Mišljenje o razgradivosti ambalaže
iz stavka 1. točke 2. ovoga članka treba pribaviti
od Državne uprave za zaštitu okoliša.

**6.6. Promet reprodukcijskog materijala što
ga obrtnička zadruga upotrebljava u proizvodnji preko svojih
zadrugara**

Članak 17.

(1) Proizvođačka odnosno građevinsko-obrtnička
zadruga koja je registrirana za obavljanje proizvodnih odnosno
građevinskih radova može za radove što ih obavlja
u svoje ime i za svoj račun preko svojih zadrugara (obrtnika
udruženih u zadrugu), pod uvjetima iz članka 8. Zakona,
nabavljati reprodukcijski materijal bez plaćanja poreza
na promet. Zadruga može davati reprodukcijski materijal zadrugarima
bez obračuna poreza na promet proizvoda, na temelju pisanih
ugovora, uz ove uvjete:

1. da zadruga raspolaže stručnim radnicima
za izradu normativa utroška materijala te za nadzor nad radovima
i vođenjem radova,

2. da zadrugari vode poslovne knjige,

3. da su zadrugari udruženi, što se dokazuje
ugovorom o udruživanju u zadrugu,

4. da se zadrugari koriste dobivenim reprodukcijskim
materijalom isključivo za proizvodnju prema ugovorima,

5. da se zadrugari koriste dobivenim reprodukcijskim
materijalom u okviru utvrđenih normativa utroška materijala
koji su sastavni dio ugovora,

6. da i zadruga i zadrugari vode u knjigovodstvu
odnosno u poslovnim knjigama evidencije o stanju, kretanju i utrošku
reprodukcijskog materijala, prema vrsti, količini i vrijednosti,

7. da zadrugari zadruzi fakturiraju samo vrijednost
rada ili usluge, a ne i vrijednost materijaia;

8. da zadruga iz stavka 1. ovoga članka obavlja
stalni nadzor nad korištenjem isporučenog reprodukcijskog
materijala te da najmanje jedanput mjesečno obavi kontrolu
i usklađivanje svojih evidencija sa stanjem materijala kod
zadrugara i s njihovim evidencijama, o čemu treba sastaviti
zapisnik.

(2) Na vrijednost materijala danog u smislu stavka
1. ovoga članka, za koji se kontrolom utvrdi da nije opravdan
isporučenim proizvodima odnosno obavljenim građevinskim
radovima, a ne nalazi se na zalihama zadruge, zadruga će
obračunati porez na promet proizvoda po stopi iz tar. broja
u kojem je proizvod razvrstan i uplatiti ga u roku od 5 dana nakon
proteka tjedna u kojem je utvrđena ta činjenica.

**6.7. Promet materijala za uslužne djelatnosti**

Članak 18.

Materijal potreban za obavljanje uslužne djelatnosti
s područja obrtništva i osobnih usluga, kao i za ostale
uslužne djelatnosti (frizerske, kozmetičarske, fotografske
usluge, brijačke, usluge pranja i čišćenja
stvari i prostora, fotokopiranje i dr.) ne smatra se reprodukcijskim
materijalom iz članka 12. Zakona te se ne može nabavljati
bez plaćanja poreza na promet, već se na takav materijal
plaća porez na promet po stopi iz tarifnog broja u koji
je razvrstan.

**6.8. Uvoz opreme i proizvoda radi reprodukcije
ili prerade**

Članak 19.

(1) Osobe iz članka 4. Zakona mogu pod uvjetima
iz članka 8. Zakona uvoziti opremu i reprodukcijski materijal
bez plaćanja poreza na promet.

(2) Ako uvoznik uvozi proizvode u svoje ime i za
svoj račun, daje izjavu o poreznom oslobođenju, a ako
ih uvozi u svoje ime, a za tuđi račun, pisanu izjavu
o poreznom oslobođenju daje korisnik uvoza. U oba slučaja
izjava se podnosi prije carinjenja proizvoda i to carinarnici
preko koje se obavlja uvoz.

(3) Na uvoz proizvoda koji nije obavljen na način
i pod uvjetima iz članka 8. Zakona, porez na promet plaća
se po stopama iz odgovarajućih tarifnih brojeva Tarife ovisno
o tome koji se proizvodi uvoze. Carinarnica obračunava
i naplaćuje porez zajedno sa carinom i drugim uvoznim pristojbama.

**6.9. Uvjeti prodaje proizvoda bez plaćanja
poreza na promet**

Članak 20.

(1) Proizvode iz članka 7. točke 1.,
2. i 5. Zakona mogu prodavati bez plaćanja poreza na promet
proizvođačko poduzeće ili proizvođačka
radnja, trgovačko poduzeće koje je registrirano za
obavljanje prometa na veliko i poduzeće koje je registrirano
za uvoz.

(2) Građani mogu prodavati proizvode bez plaćanja
poreza na promet pod uvjetom da se ti proizvodi plaćaju
preko žiro-računa, i to:

1. vlastite proizvode trgovačkom poduzeću
ili radnji i ugostiteljskom poduzeću ili radnji koji te
proizvode nabavljaju radi daljnje prodaje ili prerade,

2. poljoprivredne proizvode proizvođačkom
ili ugostiteljskom poduzeću i radnji koji te proizvode nabavljaju
radi reprudukcije i prerade, te industrijske ili druge otpatke
proizvođačkom poduzeću ili radnji.

(3) Pri otkupu poljoprivrednih proizvoda, industrijskih
i drugih otpadaka što ga obave pravne osobe od građana,
isplata se može obaviti u gotovu, a ne preko žiro-računa.

Članak 21.

Pisanu izjavu iz članka 8. stavak 1. točka
3. Zakona, kupac daje na narudžbenici ili kao poseban prilog
uz narudžbenicu prije obavljenog prometa odnosno prije isporuke
robe ili izdavanja računa. Ako se pisana izjava daje kao
poseban prilog uz narudžbenicu, ona mora sadržavati
podatke o vrsti, količini, mjernoj jedinici, cijeni i vrijednosti
proizvoda. Ako se tijekom godine po jednom ugovoru, koji obvezno
sadrži vrstu i količinu proizvoda, sukcesivno isporučuju
proizvodi, kupac može u prvoj narudžbenici ili ugovoru
dati pisanu izjavu, a pri kasnijim isporukama prodavatelj se u
računima o prodaji proizvoda može pozivati na broj
i datum tog ugovora odnosno narudžbenice u kojoj je dana
takva pisana izjava. Takva generalna izjava ili ugovor vrijede
do isporuke svih količina i vrsta proizvoda navedenih u
izjavi ili ugovoru.

**6.10. Oslobođenje od plaćenje poreze
na promet proizvoda**

Članak 22.

Ortopedskim spravama i pomagalima, u smislu točke
9. članka 18. Zakona, smatraju se:

1. proteze za gornje i donje ekstremitete,

2. zubne proteze i umjetni zubi,

3. aparati za regulaciju kralješnice,

4. aparati za poboljšanje sluha,

5. bioelektroterapeutski aparati,

6. korzeti, mideri i pojasevi,

7. ortopedske štake i štapovi,

8. ortopedska obuća koja se na temelju pisanog
nalaza liječnika specijalista izrađuje po mjeri,

9. kožne rukavice za proteze za gornje ekstremitete,

10. ortopedski aparati za noge i ruke i druga slična
ortopedska pomagala,

11. invalidska kolica,

12. umjetni bubreg,

13. umjetna pluća i drugi slični uređaji,

14. intragal-spirale,

15. kompeletne naočale i stakla za korekciju
vida,

16. pomagala za slijepe osobe (bijeli štapovi,
Braillovi satovi, strojevi i tablice za pisanje Brailleova pisma,
Brailleov papir za pisanje knjiga za slijepe i specijalne naočale
za slijepe),

17. očne proteze,

18. kontaktne leće.

**III. POREZ NA PROMET USLUGA**

**1. Predmet oporezivanja**

Članak 23.

Porez na promet usluga plaća se na promet svih
usluga, osim usluga navedenih u članku 21. Zakona, odnosno
usluga koje su Tarifom poreza na promet usluga oslobođene
od plaćanja poreza na promet usluga.

**2. Nastanak porezne obveze**

Članak 24.

(1) Obveza obračunavanja poreza na promet
usluga nastaje u trenutku kad je usluga obavljena.

(2) Smatra se da je promet usluga obavljen u trenutku
izdavanja računa o obavljenoj usluzi.

(3) Ako je usluga obavljena bez izdavanja računa,
smatra se da je promet usluga obavljen u trenutku knjiženja
usluge u prihod ili kad se iz dokumentacije vidi da je usluga
obavljena i tada nastaje obveza obračunavanja poreza na
promet usluga.

**3. Porezna osnovica**

Članak 25.

(1) Porez na promet usluga nije sadržan u poreznoj
osnovici, pa kada je u cijenu usluge uključen porez na
promet, primjenjuje se preračunata porezna stopa, a u računu
je obvezno navesti klauzulu: "Porez na promet usluga iz tar.
br. \_\_\_\_\_\_\_\_ po stopi \_\_\_\_\_\_ % uračunat u cijenu usluge."

(2) U poreznu osnovicu, kod vanjskotrgovačkih
usluga iz točke 1. stavka 3. članka 23. Zakona,
ne ulaze izdaci učinjeni u ime i za račun korisnika
uvoza, odnosno izvoza (carina, prijevoz, osiguranje i drugo).

(3) Izdaci koji se odnose na troškove uvoznika
odnosno izvoznika, iako su posebno zaračunati, ulaze u
poreznu osnovicu.

(4) Poreznu osnovicu poreza na promet usluga kod
trgovine na veliko čini razlika između nabavne i prodajne
cijene proizvoda.

(5) Razlikom u cijeni, u smislu Zakona i ovoga Pravilnika,
smatra se vrijednost koju porezni obveznik u svojim poslovnim
knjigama iskazuje kao realiziranu razliku u cijeni.

Članak 26.

Kada uslugu obavlja više poreznih obveznika,
uključujući i nositelja posla, porezni obveznik iz
članka 22. Zakona jest svaki sudionik pojedinačno.

**IV. POREZNE EVIDENCIJE**

Članak 27.

(1) Radi ispravnog i pravodobnog obračuna
i plaćanja poreza na promet proizvoda i usluga, porezni
obveznici iz članka 13.,14. i 22. Zakona, obvezni su u
svojemu knjigovodstvu osigurati podatke o poreznim osnovicama
po tarifnim brojevima i poreznim stopama, na temelju kojih se
utvrđuje, obračunava, plaća i usmjerava porez
na promet te izvješćuje nadležna ispostava Porezne
uprave o obračunatom i plaćenom porezu na promet.

(2) Porezni obveznici mogu podatke iz stavka 1. ovoga
članka osigurati i u izvanknjigovodstvenoj evidenciji,
koja mora biti usklađena s podacima u knjigovodstvenoj evidenciji.

(3) Porezni obveznik koji prodaje proizvode radi
daljnje prodaje, reprodukcije ili prerade odnosno kao opremu bez
obračunavanja poreza na promet obvezan je o prodanim proizvodima
izdati račun, čiju kopiju s priloženom narudžbenicom
i izjavom o poreznom oslobođenju odlaže i čuva
kao svoju knjigovodstvenu dokumentaciju.

**1. Evidencija nabavljenog reprodukcijskog materijala
i opreme**

Članak 28.

Kupac koji nabavlja reprodukcijski materijal i opremu
bez plaćanja poreza na promet, obvezan je osigurati u knjigovodstvu
odnosno u izvanknjigovodstvenoj evidenciji podatke o nabavi, kretanju
i utrošku materijala odnosno opreme, i to po vrsti, količini
i vrijednosti iz računa, i drugih dokumenata o nabavi,
dostavi i prijamu.

2. Knjige koje su obvezni voditi porezni obveznici
iz članka 4. stavak 2. Zakona (fizičke osobe koje
samostalno obavljaju djelatnost i građansko-pravne osobe).

Članak 29.

(1) Porezni obveznik iz članka 4. stavak 2.
Zakona, obvezan je voditi ove knjige:

1. knjigu prometa,

2. knjigu nabave i uporabe reprodukcijskog materijala
i opreme kupljenih bez plaćanja poreza na promet proizvoda.

(2) Porezni obveznik iz članka 4. stavak 2.
Zakona, koji obavlja trgovačku djelatnost i vodi trgovačke
knjige, u skladu sa Zakonom o trgovini (" Narodne novine",
br. 53/91.), nije obvezan voditi knjigu prometa iz stavka 1. točke
1. ovoga članka.

(3) Porezni obveznik iz članka 4. stavak 2.
Zakona, koji obavlja ugostiteljsku djelatnost, osim knjiga iz
stavka 1. ovoga članka, obvezan je voditi i knjigu nabave
i utroška alkoholnih i bezalkoholnih pića, mineralne
vode i soda-vode.

(4) Obrasci knjiga iz stavaka 1. i 3. ovoga članka
sastavni su dio ovoga Pravilnika.

**3. Knjige prometa**

Članak 30.

(1) Porezni obveznik iz članka 4. stavak 2.
Zakona koji obavlja ugostiteljsku djelatnost obvezan je voditi
knjigu prometa na Obrascu KPU.

(2) Porezni obveznik iz članka 4. stavak 2.
Zakona koji obavlja proizvodnu ili uslužnu obrtničku
djelatnost ili drugu djelatnost obvezan je voditi knjigu prometa
na Obrascu KP.

**4. Vođenje knjige prometa (Obrazac KPU)**

Članak 31.

(1) Porezni obveznik iz članka 4. stavak 2.
Zakona koji obavlja ugostiteljsku djelatnost obvezan je evidentirati
ostvareni promet istog, a najkasnije idućeg dana za prethodni
dan, i to za ostvareni promet hrane u kolonama 4. i 5., za promet
pića u kolonama 7. i 8. te za ostali promet u kolonama 10.
i 11.

(2) Zbroj iznosa iz kolona 4, 7. i 10. mora odgovarati
dnevnom prometu registar-blagajne (blagajni).

(3) U kolone 6., 9. i 12. porezni obveznik unosi
datum uplata po izdanim računima za bezgotovinski promet.
Datumom uplate smatra se datum uplate naznačen u dokumentu
o prispjeloj uplati uz izvadak žiro-računa.

(4) Nakon proteka svakog tjedna zbrajaju se podaci
iz kolona 4., 5., 7., 8., 10., 11. i 13. Obrasca KPU u obliku
međuzbroja, a u idućem retku ispod međuzbroja iskazuje
se i kumulativni promet od 1. siječnja do kraja dotičnog
mjeseca.

**5. Vođenje knjige prometa (Obrazac KP)**

Članak 32.

(1) U knjigu prometa koja se vodi na Obrascu KP knjiži
se ostvareni promet za prodane proizvode odnosno obavljene usluge
svakodnevno, a najkasnije idućeg dana za prethodni dan i
to ovako:

1. u kolonama 4. i 6, iskazuje se prodajna vrijednost
s porezom na promet prodanih proizvoda u gotovu odnosu preko žiro-računa,

2. u kolonama 5. i 7. iskazuje se prodajna vrijednost
proizvoda koji su oslobođeni od plaćanja poreza na promet
(prodaja proizvoda radi daljnje prodaje i dr.) u gotovu odnosno
preko žiro-računa,

3. u kolonama 10. i 12. iskazuje se vrijednost obavljenih
usluga s porezom na promet, naplaćenih u gotovu odnosno
preko žiro-računa,

4. u kolonama 11. i 13. iskazuje se vrijednost obavljenih
usluga, koje ne podliježu plaćanju poreza na promet,
naplaćenih u gotovu odnosno preko žiro-računa,

5. u kolone 8. i 14. unosi se datum uplata po izdanim
računima za ostvareni promet preko žiro-računa.
Pod datumom uplata razumijeva se datum uplate naznačen
u izvodu o prispjeloj uplati,

6. u koloni 18. knjiži se obračunati
porez na promet,

7. u kolonu 16. unosi se odgovarajući tar.
broj iz Tarife poreza na promet, u kolonu 17 - zbrojna preračunata
stopa poreza na promet, a u kolonu 18 - iznos zbrojne preračunate
stope iz kolone 17. na zbroj kolona 4. i 6. odnosno 10. i 12.

(2) Zbroj iznosa iz kolona 4., 5.,10. i 11. mora
odgovarati dnevnom prometu registar-blagajne (blagajni).

(3) Nakon proteka svakog tjedna, u knjizi prometa
zbrajaju se podaci iz svih kolona u obliku međuzbroja, a iskazuje
se i kumulativni zbroj ostvarenog prometa od 1. siječnja
do kraja mjeseca tekuće godine.

**6. Knjiga nabave i uporabe reprodukcijskog materijala
i opreme (Obrazac KRM)**

Članak 33.

(1) Porezni obveznik iz članka 4. stavak 2.
Zakona koji nabavlja reprodukcijski materijal i opremu bez plaćanja
poreza na promet proizvoda, obvezan je voditi evidenciju o nabavi
i uporabi tog materijala i opreme u Knjizi nabave i uporabe reprodukcijskog
materijala i opreme - Obrazac KRM.

(2) Knjiga nabave i uporabe reprodukcijskog materijala
i opreme vodi se za svaku vrstu reprodukcijskog materijala i opreme
i to ovako:

1. u kolonu 3. unose se podaci o nabavi reprodukcijskog
materijala i opreme (naziv dobavljača, broj i datum računa)
i podaci o uporabi reprodukcijskog materijala (broj internog dokumenta
- specifikacije, radnog naloga i sl.). Interni dokument o uporabi
reprodukcijskog materijala mora sadržavati podatke o količini
i vrijednosti utrošenog reprodukcijskog materijala te količinu
i vrijednost proizvoda u koji je ugrađen reprodukcijski materijal,

2. u kolone 4., 5., 6. i 7. unose se odgovarajući
podaci o nabavi reprodukcijskog materijala i opreme, a u kolone
8, 9. i 10. podaci o uporabi odnosno utrošku reprodukcijskog
materijala,

3. u kolonama 11, 12. i 13. iskazuje se stanje reprodukcijskog
materijala na zalihi,

4. u kolonu 14. unosi se datum otuđenja opreme.

(3) Promjena u knjizi nabave i uporabe reprodukcijskog
materijala i opreme knjiži se u roku od osam dana od dana
nastanka promjene. Porezni obveznik koji svakodnevno upotrebljava
reprodukcijski materijal može obavljati knjiženje i
na temelju specifikacije o tjednoj uporabi reprodukcijskog materijala.

**7. Knjiga nabave, utroška i stanja alkoholnih
i bezalkoholnih pića, mineralne vode i soda-vode**

**(Obrazac KNUP)**

Članak 34.

(1) U Knjigu nabave, utroška i stanja alkoholnih
i bezalkoholnih pića, mineralne vode i soda-vode (u daljnjem
tekstu: Knjiga nabave i utroška pića) porezni obveznici
iz članka 4. stavak 2. Zakona koji prodaju alkoholna i
bezalkoholna pića obvezni su upisati sve nabavljene i prodane
količine pića te one količine pića koje
su sami proizveli ili potrošili.

(2) U Knjigu nabave i utroška pića posebno
se upisuje nabava, utrošak - prodaja i stanje pića.

(3) Nabava se pića upisuje na ovaj način:

1. u stupac 1. upisuje se redni broj svake pojedinačne
nabave pića, redom kako je piće nabavljeno,

2. u stupac 2. upisuje se datum knjiženja,

3. u stupac 3. upisuje se broj temeljnice (isprave)
na temelju koje je obavljeno upisivanje,

4. u stupac 4. upisuje se opis knjiženja, tako
da se može utvrditi od koga je i kada piće nabavljeno,

5. u stupac 5. upisuje se veza (redni broj) s upisom
u Knjigu prihoda i rashoda za nabavnu vrijednost, a u Knjigu prometa
za ugostiteljstvo za prodajnu vrijednost alkoholnih i bezalkoholnih
pića,

6. u stupce od 6. do 15. upisuje se nabavljena i
utrošena (prodana) količina pića u litrama,
i to po vrstama pića. Ako pojedine vrste pića nabavljene
u posudama sadrže manje od jedne litre (pivo, bezalkoholna
pića i drugo), tada se u Knjigu nabave i utroška pića
upisuje nabavljena količina preračunata u litre,

7. u stupac 16. upisuje se nabavna, a u stupac 17.
prodajna vrijednost pića.

(4) Upisivanje u Knjigu nabave, utroška i stanja
pića obavlja se svakodnevno, a najkasnije do početka
radnog vremena u sljedećem danu.

(5) Knjiga nabave, utroška i stanja pića
vodi se po prodajnim mjestima.

Članak 35.

(1) Knjige iz članka 30., 31., 32., 33. i
34. ovoga Pravilnika zaključuju se sa stanjem na dan 31.
prosinca najkasnije do 15. siječnja tekuće godine.

(2) Knjige se čuvaju najmanje 5 godina nakon
proteka poslovne godine na koju se odnose, a dokumentacija na
temelju koje se knjižilo najmanje tri godine.

(3) Zaključene knjige potpisuje osoba koja
ih je vodila, a ovjerava porezni obveznik svojim potpisom i pečatom.

**V. EVIDENTIRANJE PROMETA PREKO REGISTAR-BLAGAJNE
I IZDAVANJE RAČUNA**

Članak 36.

(1) Porezni obveznik obvezan je za prodane proizvode
odnosno obavljene usluge kupcu izdati račun o vrsti, količini
i cijeni prodanih proizvoda i obavljenih usluga ili odgovarajući
isječak vrpce.

(2) Kupac je obvezan račun ili isječak
vrpce sačuvati nakon izlaska iz radnje ili drugog poslovnog
objekta.

(3) Porezni obveznik mora na vidnom mjestu na ulazu
u radnju odnosno poslovni objekt i na svakom naplatnom mjestu
(blagajni) istaknuti obavijest o obvezi izdavanja i čuvanja
računa odnosno isječka vrpce.

(4) Iznimno od odredbi stavaka 1., 2. i 3. ovoga
članka, ova obveza ne odnosi se na prodaju u radnji odnosno
poslovnom objektu poreznog obveznika koji pretežni dio prometa
ostvaruje prodajom tiska, duhanskih prerađevina, lutrije,
športske prognoze, lota, velda i sl., pri prodaji u poštama
te pri prodaji na tržnicama i drugim slobodnim prostorima
ako porezni obveznik ne mora voditi trgovačku knjigu.

(5) Obrazac obavijesti - veličine 98 x 140
mm i 140 x 195 mm propisan je ovim Pravilnikom i njegov je sastavni
dio.

(6) Obrazac obavijesti tiskaju i prodaju "Narodne
novine".

Članak 37.

(1) Porezni obveznik koji promet proizvoda i usluga
naplaćuje u gotovu novcu obvezan je promet evidentirati
preko registar-blagajne.

(2) Od obveze evidentiranja prometa preko registar-blagajne
izuzimaju se obveznici koji pretežni dio prometa ostvaruju
prodajom tiska, duhanskih prerađevina, lutrije, športske
prognoze, lota, velda i sl., jedinice poštansko-telegrafske
mreže (pošte) te porezni obveznici pri prodaji na tržnicama
i drugim slobodnim prostorima, ako nisu obvezni voditi trgovačku
knjigu.

(3) Prigodna prodaja na sajmovima (božićni,
novogodišnji, uskršnji i sl.) smatra se prodajom na
slobodnim prostorima.

(4) U registar-blagajni moraju biti evidentirani
podaci koji su isti kao oni na isječku vrpce. Porezni obveznik
mora izdati isječak vrpce svakomu kupcu proizvoda, odnosno
korisniku usluge.

(5) Iznimno, porezni obveznici - fizičke osobe
iz članka 4. stavak 2. Zakona kojima je, zbog posebnosti
u obavljanju djelatnosti, otežano evidentirati promet putem
registar-blagajne te oni koji svoje proizvode ili usluge naplaćuju
na terenu (izvan sjedišta radnje) za naplatu u gotovu novcu
mogu izdavati račune - paragon blokove. Te račune
treba pisati se u dva primjerka, od kojih jedan ostaje u bloku,
a drugi se izdaje stranci.

Članak 38.

(1) Porezni obveznik mora u registar-blagajni i na
isječku vrpce evidentirati:

1. naziv poreznog obveznika koji prodaje proizvode
ili obavlja usluge,

2. broj računa- isječka vrpce,

3. datum i mjesto prodaje proizvoda odnosno obavljanja
usluge,

4. jediničnu cijenu prodanog proizvoda ili
usluge i količinu prodanih proizvoda, odnosno obavljenih
usluga,

5. stopu poreza prema tar. br. Tarife po vrsti prodanog
proizvoda, odnosno obavljene usluge,

6. iznos poreza prema tar. br. Tarife po prodanom
proizvodu i obavljenoj usluzi,

7. ukupno naplaćeni iznos i ukupno naplaćeni
porez na promet po tarifnim brojevima i stopama.

(2) Porezni obveznik obvezan je evidentirati zaduženje
prodajnog mjesta po tarifnom broju i istoj poreznoj stopi.

(3) Porezni obveznik mora dnevno zaključiti
evidentirani promet i porez prema tar. broju i istoj poreznoj
stopi za prodane proizvode, odnosno obavljene usluge i sastaviti
rekapitulaciju poreza po računima.

(4) Rekapitulacije računa (vrpce) iz registar-blagajne
služe kao dokumentacija za utvrđivanje ostvarenog prometa
poreznog obveznika i na odgovarajući se način iskazuju
u poreznim evidencijama.

**VI. OBRAČUNAVANJE I PLAĆANJE POREZA
NA PROMET PROIZVODA I USLUGA**

Članak 39.

(1) Porezni obveznik iz članka 4. Zakona obračunava
i plaća porez na promet u roku od 5 dana nakon isteka tjedna
na vrijednost prodanih i naplaćenih proizvoda i usluga tijekom
tjedna.

(2) Naplaćenom realizacijom iz stavka 1. ovoga
članka smatra se:

1. naplata gotovinom i na žiro-račun,

2. naplata vrijednosnim papirima,

3. iznos potraživanja sadržan u instrumentima
osiguranja plaćanja,

4. naplata putem kompenzacija (bilateralne i multilateralne),
asignacijama, preuzimanjem duga, cesijama i dr.,

5. vrijednost proizvoda i usluga prodanih na robni
i potrošački kredit,

6. vrijednost proizvoda i usluga prodanih građanima
na čekove, platne i kreditne kartice i drugo. Prodaja proizvoda
i usluga građanima smatra se naplaćenom realizacijom
u trenutku prodaje, bez obzira na ugovoreno vrijeme, rok i način
plaćanja,

7. vrijednost proizvoda uzetih za vlastitu potrošnju
ili uporabu,

8. vrijednost proizvoda danih bez naknade,

9. vrijednost manjka i kala, rastepa i kvara i loma
ako, su veći od dopuštenih unutarnjim aktom poreznog
obveznika odnosno aktom strukovne sekcije Gospodarske komore.

(3) Naplaćenom realizacijom, u smislu stavka
1. ovoga članka, smatra se i vrijednost prodanih, a nenaplaćenih
proizvoda i usluga ako je od dana izdavanja računa odnosno
od dana isporuke robe, ako je isporuka robe obavljena prije izdavanja
računa, proteklo više od 30 dana.

Članak 40.

(1) Porezni obveznik može prenijeti poslove
evidentiranja i obračuna poreza na promet na drugu pravnu
ili fizičku osobu. U tom slučaju porez se plaća
sa žiro-računa poreznog obveznika i porezni obveznik
je odgovoran za ispravno obračunavanje i plaćanje
poreza na promet proizvoda i usluga.

(2) Porezni obveznik - pravna osoba koja posluje
preko svojih dijelova može ovlastiti te dijelove da utvrđuju
i plaćaju porez na promet preko računa dijela pravne
osobe pod uvjetom da takvi dijelovi raspolažu podacima o
poreznim osnovicama po tarifnim brojevima i istim poreznim stopama
te podacima na temelju kojih se taj porez privremeno i konačno
obračunava.

(3) Porezni obveznik koji obavlja promet proizvoda
preko svojih prodavaonica i drugih sličnih poslovnih jedinica
može ovlastiti te poslovne jedinice da same utvrđuju
i plaćaju porez na promet proizvoda i usluga, pod uvjetom
da raspolažu poreznim evidencijama potrebnim za ispravno
utvrđivanje i plaćanje poreza na promet i da je porezni
obveznik za plaćanje poreza na promet otvorio akreditiv
kod nadležne organizacije za platni promet.

Članak 41.

(1) Porezni obveznik konačno obračunava
porez za proteklu godinu na temelju podataka o vrijednosti prodanih
i naplaćenih proizvoda i vrijednosti obavljenih i naplaćenih
usluga sa stanjem na dan 31. prosinca godine za koju se sastavlja
obračun. Naplaćenim prodanim proizvodima i naplaćenim
naknadama za obavljene usluga smatraju se naplaćeni prodani
proizvodi i naplaćene naknade za obavIjene usluge, u skladu
sa člankom 27. Zakona i člankom 39. ovoga Pravilnika.

(2) Konačni obračun poreza na promet
podnosi se na Obrascu PP-NII-I kao kumulativ za razdoblje od 1.
siječnja do 31. prosinca izvještajne godine i podnosi
se nadležnoj ispostavi Porezne uprave prema sjedištu
poreznog obveznika do 28. veljače tekuće godine za
proteklu godinu.

(3) Porezni obveznik koji porez plaća preko
računa dijela pravne osobe odnosno preko akreditiva podnosi
konačni obračun poreza nadležnoj ispostavi
Porezne uprave prema sjedištu dijela pravne osobe.

(4) Porezni obveznik koji porez na promet plaća
preko svojih jedinica (dijelova) obvezan je sastaviti i zbrojni
konačni obračun poreza na promet za pravnu osobu
kao cjelinu.

Članak 42.

Porezni obveznik pri konačnom obračunu
poreza na promet proizvoda u prometu na malo postupa na ovaj način:

1. utvrđuje ukupno zaduženje, tako što
iznosu zaliha proizvoda sa slanjem na dan 1. siječnja u
godini za koju se utvrđuje konačni godišnji obračun
poreza dodaje iznos svih nabava proizvoda od 1. siječnja
do 31. prosinca te godine, raspoređenih po tarifnim brojevima
i istim poreznim stopama i tome pribraja vrijednost viška
proizvoda utvrđenih popisom na dan 31. prosinca iste godine,
raspoređujući ga po tarifnim brojevima i istim poreznim
stopama razmjerno udjelu u ukupnomu zaduženju:

2. od ukupnog zaduženja utvrđenog na način
iz točke 1. ovog stavka odbija se:

2.1. vrijednost rashoda (kala, rastepa, loma i kvara)
dopuštenog unutarnjim aktom poreznog obveznika ili aktom
strukovne sekcije Gospodarske komore raspoređenog po tarifnim
brojevima i istim poreznim stopama razmjerno udjelu u ukupnom
zaduženju,

2.2. vrijednost manjka za koji je porezni obveznik
konačno platio porez na promet proizvoda prema odredbama
članka 5. ovoga Pravilnika,

2.3. vrijednost zaliha proizvoda utvrđenih popisom
sa stanjem na dan 31. prosinca godine za koju se obavlja obračun,
raspoređenih po tarifnim brojevima i istim poreznim stopama,

3. utvrđuje iznos poreza na promet primjenom
preračunatih stopa na razliku iznosa iz točka 1.
i 2. ovoga članka. Na tako utvrđeni iznos poreza na
promet dodaje se iznos poreza sadržan u nenaplaćenim
potraživanjima za prodane proizvode po godišnjem obračunu
iz protekle godine i odbija iznos poreza sadržan u nenaplaćenim
potraživanjima za prodane proizvode sa stanjem na dan 31.
prosinca godine za koju se obavlja konačni obračun.
Tako dobiveni iznos predstavlja iznos poreza u naplaćenoj
realizaciji, odnosno konačni iznos poreza na promet.

**VII. PLAĆANJE POREZA NA PROMET PROIZVODA
I USLUGA**

1. Plaćanje poreza na promet proizvoda iz tar.
broja 1.

Tarife poreza na promet proizvoda

Članak 43.

(1) Prema tar. broju 1. Tarife porez na promet plaća
se na sve one proizvode koji nisu posebno imenovani u tar. br.
od 2. do 4. Tarife poreza na promet proizvoda ili za koje nije
propisano porezno oslobođenje prema članku 18. Zakona.

Prema tar. broju 1. Tarife, porez na promet plaća
se i na ove proizvode:

1. naftne derivate,

2. duhanske prerađevine,

3. alkoholna pića (pod alkoholnim pićima
razumijevaju se pića koja sadrže više od 2% alkohola),

4. osvježavajuća i umjetna bezalkoholna
pića, mineralne i gazirane vode,

5. kavu,

6. osobne automobiIe, motorna i druga vozila,

7. grafičke proizvode (kalendare, telefonske
imenike, vozne redove, različite prospekte, plakate, ekološki
neprihvatljivu ambalažu, cjenike, kataloge, obrasce, čekove
i štedne knjižice, putovnice, ulaznice, ljepljive i
druge vrpce te druge slične proizvode),

8. proizvode koji se priključuju na instalacijsku
mrežu: telefonske aparste i kućne centrale, strujomjere,
vodomjere, brojače protoka pare i plina, mjerila kalorija,
protustrujne aparate, električne satove, prekidače,
priključne kutije, osigurače i druge proizvode koji
se ugrađuju u zidove ili u razvodne ploče; grijala
svih vrsta, radijatore, ventilatore i druge uređaje te aparate
za grijanje i hlađenje, sanitarne uređaje i druge proizvode
koji se priključuju na instalacijsku mrežu,

9. sve vrste žigica,

10. sve vrste upaljača,

11. rezervne dijelove svih proizvoda, uključujući
i osobne automobile, osim ako nisu izrađeni od materijale
ili sirovina koji su posebno imenovani u tar. brojevima od 2.
do 4. Tarife.

(2) Pri preračunu naftnih derivata iz kilograma
u litre uzima se prosječna specifična težina
i to: za motorni benzin od 98 (0,60) oktana 0,755, za motorni
benzin od 98 (0,15) oktana 0,772, za motorni beznin od 92 (0,15)
oktana 0,750, za bezolovni motorni benzin od 91 oktana 0,748,
za bezolovni motorni benzin od 95 oktana 0,772, za dizelsko gorivo
D-10,830, za dizelsko gorivo D-2 - 0,845, za dizelsko gorivo D-30,870,
za loživo ulje ekstralako (EL) - 0,845, za loživo ulje
lako specijalno (LS) - 0,867.

2. Plaćanje poreza na promet pri prometu proizvoda
iz tar. broja 2. Tarife

Članak 44.

Pod slikarskim materijalom i priborom iz tarifnog
broja 2. Tarife razumijevaju se: boje za slikanje na raznim materijalima
(tempera, akvarel, pastel i dr.) glazure, lakovi, kistovi i slikarske
špahtle, laneno platno i papir za slikanje te slikarski okviri,
stalci i daske. Kiparskim materijalom i priborom smatraju se boje,
lakovi, razređivači, poliesterske smole, silikonske
gume za odljeve, materijali za izradu kipova (drvo, kamen, željezo
i dr.), dlijeta, čekići, turpije, špahtle i
sitni priručni alat.

Članak 45.

(1) Školskim pisaćim i crtaćim priborom
iz tar. broja 4. točka 3. Tarife poreza na promet proizvoda
smatraju se: obične olovke, vodene bojice, pera, držala,
gumice za brisanje, školski kompleti za pisanje i crtanje,
pasteli u drvu i kompleti u setovima za likovni odgoj, kompleti
školskih mjerila za razrednu i predmetnu nastavu, školski
šestari i kompleti pribora za predmetnu nastavu tehničkog
odgoja i geometrije, kompleti pribora za predmetnu nastavu prometnog
odgoja ("stopko" i dr.), đačke torbice, naprtnjače,
tehnička slova i brojevi, specijalne olovke za likovni
odgoj, ugljeni i praškasti pasteli, školski kistovi,
tinte i tuševi, plastelin, tempere, uljane boje, školske
teke, vježbanke, notne teke, blokovi za crtanje i likovni
odgoj te drugi slični proizvodi za predmetnu i razrednu
naslavu u školama i drugim odgojno-obrazovnim ustanovama.
U proizvode iz ovoga stavka spadaju i matrice, hektografski papir
i drugi slični proizvodi što ih škole i druge
obrazovno-odgojne ustanove nabavljaju na temelju pisane izjave,
na način i pod uvjetima koji su određeni u članku
8. Zakona za izradu skripata i drugih nastavnih i obrazovno-odgojnih
publikacija i sličnih proizvoda.

(2) Lijekovima, u smislu tarifnog broja 4. točke
13. Tarife, smatraju se: gotovi lijekovi, ljekovite supstancije
i pomoćna sredstva u liječenju prema propisima kojima
se uređuje stavljanje lijekova u promet.

(3) Pogrebnom opremom, u smislu tarifnog broja 4.
točka 14. Tarife, smatraju se:

1. kovčeg i uložak za pokop i transport
(drveni, limeni, plastični i dr.),

2. pogrebni simboli (križ, piramida i dr ),

3. urna i kutija za pokop i transport (kartonska,
drvena, metalna, plastična, od betona i dr.),

4. pokrov, plahta, madrac, jastuk i obloga za pogrebni
kovčeg te obuća za mrtvaca,

5. pogrebne vreće (plastične, tekstilne
i dr.),

6. plastična i metalna slova za nadgrobne
spomenike, spomen obilježja i simboli,

7. spomenik, opseg, oblagač opsega i poklopna
ploča (od kamena, betona, granita, mramora i dr.), nadgrobne
vaze, fenjeri za kandila i svijeće (od kamena, betona, granita,
mramora i dr.).

(4) Pod ekološki prihvatljivom ambalažom
za krajnju potrošnju u trgovini i ugostiteljstvu, u smislu
tarifnog broja 4. točke 18. Tarife, razumijeva se ambalaža
navedena u članku 16. Pravilnika.

(5) Novorođenačkom opremom, u smislu tarifnog
broja 4. točke 19. Tarife, smatraju se sve vrste dječjih
pelena i pribora za pelene, dječje benkice, bočice
za hranjenje beba, dudice, dječja kozmetika, dječji
toaletni pribor, nosiljke za bebe, jastuci za nošenje beba,
dječji krevetići, dječja kolica, dječje
hodalice, dječje sjedalice za automobile i bicikle, stolovi,
stolice i klupice za djecu (uključivši i stolove za
presvlačenje djece), dječji vrtići, dječje
kadice za kupanje i sl.

Članak 46.

(1) Porez na promet usluga iz tar. broja 1. Tarife
plaća se na sve usluge osim na one za koje je propisano
oslobođenje prema člaku 21. Zakona i ovim tarifnim
brojem.

(2) Porezno oslobođenje od plaćanja poreza
na promet usluga trgovine na malo, u skladu s Napomenom br. 3.
uz tar. broj 1. Tarife poreza na promet usluga, odnosi se na naftne
derivate iz tar. br.1. i tar. br. 2. Tarife poreza na promet proizvoda.

**VIII. POPIS ZALIHA PROIZVODA TIJEKOM GODINE
ZBOG PROMJENE UVOÐENJA ILI**

**UKIDANJA POREZNIH STOPA**

Članak 47.

(1) Obveznik poreza na promet, koji obavlja promet
proizvoda po prodajnim cijenama s uračunanim porezom na
promet proizvoda, mora osigurati podatke i o prodajnim cijenama
bez poreza na promet. Ako se taj porez povećava, smanjuje
ili ukida, obvezan je na dan stupanja na snagu odnosno na dan
početka primjene propisa kojim se povećava, smanjuje
ili ukida porez na promet proizvoda, obaviti popis proizvoda na
zalihama.

(2) Porezni obveznik iz stavka 1. ovoga članka
utvrđuje razliku između uračunatoga poreza na promet
proizvoda u zalihama po dotadašnjim poreznim stopama i poreza
na promet, po novim poreznim stopama odnosno ukinutog poreza na
promet proizvoda i tako utvrđenu razliku knjiži u korist
ili na teret odgovarajućeg računa obračunatog
poreza na promet proizvoda, ovisno o tome je li ta razlika pozitivna
ili negativna. Porezni obveznik koji ažurno i uredno vodi
materijalno (robno) knjigovodstvo po prodajnim objektima i koji
tijekom godine, na temelju toga knjigovodstva, neprekidno i svakodnevno
utvrđuje popis proizvoda po količini može umjesto
tim popisom utvrđivati zalihe proizvoda na temelju stanja
iz materijalnoga (robnog) knjigovodstva.

(3) Na proizvođačko ili trgovačko
poduzeće koje proizvode na zalihama ne vodi po cijenama
s uračunatim porezom na promet proizvoda ne primjenjuju
se odredbe ovoga članka.

(4) O obavljenom popisu zaliha sastavlja se komisijski
zapisnik, koji potpisuju članovi komisije i odgovorna osoba
poreznog obveznika.

**IX. POVRAT POREZA NA PROMET**

Članak 48.

(1) Porezni obveznik od kojega je naplaćen
porez na promet proizvoda i usluga, a nije ga obvezan platiti,
ima pravo na povrat plaćenog poreza, plaćene kamate,
troškova prisilne naplate i novčane kazne.

(2) Porezni obveznik podnosi nadležnoj ispostavi
Porezne uprave zahtjev za povrat pogrešno ili više plaćenog
poreza na promet.

(3) Porezni obveznik poreza na promet proizvoda može
tražiti povrat pogrešno ili više plaćenog
poreza koji nije morao platiti samo ako je kupac od kojega je
taj porez naplaćen pismeno zatražio od poreznog obveznika
povrat pogrešno ili više plaćenog poreza na promet.
Porezni obveznik, uz zahtjev za povrat poreza što ga podnosi
nadležnoj ispostavi Porezne uprave, koja kontrolira obračun
i plaćanje poreza takvoga poreznog obveznika, uz potrebnu
dokumentaciju obvezan je podnijeti i zahtjev kupca za povrat pogrešno
ili više plaćenog poreza.

(4) Porezni obveznik koji iz svojih sredstava plati
porez na promet proizvoda ili usluga, kamate, troškove prisilne
naplate i novčanu kaznu, koje nije bio obvezan platiti,
treba podnijeti zahtjev za povrat plaćenog poreza odnosno
kamata, troškova prisilne naplate i novčane kazne,
nadležnoj ispostavi Porezne uprave prema svomu sjedištu.

(5) Građanin koji plati porez na promet proizvoda
za motorno vozilo, kamate, novčanu kaznu i troškove
prisilne naplate, a nije ih bio obvezan platiti, treba zahtjev
za povrat plaćenog poreza, kamata, novčane kazne
i troškova prisilne naplate podnijeti nadležnoj ispostavi
Porezne uprave prema prebivalištu.

(6) Nadležna ispostava Porezne uprave donosi
rješenje o povratu više ili pogrešno uplaćenog
poreza na promet, plaćenih kamata, troškova prisilne
naplate i novčanih kazni u roku od 30 dana od dana primitka
zahtjeva s urednom dokumentacijom.

(7) Rješenje iz prethodnoga stavka dostavlja
se na izvršenje jedinici Zavoda za platni promet kod koje
se vodi račun za uplatu poreza.

Članak 49.

(1) Kupcu - stranoj osobi (stranom državljaninu,
u daljnjem tekstu kupac) vraća se plaćeni porez na
promet proizvoda ako su ispunjeni sljedeći uvjeti:

1. da vrijednost kupljenih proizvoda po jednom računu
ne iznosi manje od 500,00 kuna,

2. da je porezni obveznik (u nastavku teksta prodavatelj)
za prodane proizvode izdao popunjeni Obrazac P-Zahtjev za povrat
poreza (u nastavku teksta Obrazac P),

3. da je kupac iznio u inozemstvo proizvode kupljene
u Republici Hrvatskoj. Pod iznošenjem proizvoda razumijeva
se i slanje proizvoda poštom ili na drugi odgovarajući
način pod uvjetom da kupljeni proizvodi prijeđu granicu
Republike Hrvatske, odnosno da je obavljeno carinjenje u smislu
čl. 23. Zakona o vanjskotrgovinskom poslovanju u slučaju
kad je plovni objekt kupljen u Republici Hrvatskoj i ostaje na
vezu u Republici Hrvatskoj. Isto se odnosi i na proizvode koji
se ugrađuju u taj plovni objekt,

4. da su kupljeni proizvodi dani na uvid carinarnici
koja, nakon uvida i provedenog carinskog postupka, ovjerava Obrazac
P, upisuje datum prelaska proizvoda preko granice Republike Hrvatske,
odnosno upisuje datum carinjenja u slučaju kad plovni objekt
ostaje na vezu u Republici Hrvatskoj ili proizvod koji se ugrađuje
u taj plovni objekt ne prelazi carinsku crtu.

(2) Porez na promet proizvoda ne vaća se na
kupljene naftne derivate.

Članak 50.

Na zahtjev kupca prodavatelj izdaje Obrazac P u dva
primjerka od kojih izvornik daje kupcu, a kopiju ulaže u
dokumentaciju.

Članak 51.

(1) Prodavatelj u Obrascu P iskazuje tarifni broj
u koji je razvrstan prodani proizvod, stopu poreza na promet,
ukupno naplaćeni iznos, cijenu proizvoda bez poreza na promet,
iznos poreza na promet proizvoda i ukupni iznos poreza na promet
koji se vraća podnositelju zahtjeva. Prodavatelj naplaćuje
od kupca ukupnu cijenu proizvoda s porezom na promet. Porez na
promet sadržan u vrijednosti prodanih proizvoda prodavatelj
utvrđuje primjenom preračunate porezne stope na prodajnu
vrijednost tih proizvoda.

(2) Prodavatelj uplaćuje porez na promet proizvoda
koji je sadržan u vrijednosti proizvoda zajedno s porezom
na promet proizvoda iz ostalog prometa na način i u rokovima
iz članka 27. Zakona.

(3) Prodavatelj je obvezan voditi posebnu evidenciju
na Obrascu ERP o izdanim računima odnosno o prodanim proizvodima
na način i pod uvjetima propisanim ovim Pravilnikom.

(4) Evidencija o prodanim proizvodima i o izdanim
obrascima mora sadržavati ove podatke:

1. broj i datum računa - Obrasca P,

2. vrijednost prodane robe s porezom na promet proizvoda,

3. iznos poreza na promet sadržanog u vrijednosti
prodanih proizvoda po tarifnim brojevima,

4. cijenu proizvoda bez poreza na promet,

5. porez na promet po stopama prema tarifnim brojevima,

6. iznos vraćenog poreza na promet.

(5) Evidenciju iz stavka 4. ovoga članka prodavatelj
sastavlja na temelju kopija izdanih računa - Obrazaca P
i upisuje ih u Obrazac ERP.

Članak 52.

(1) Kupcu ili podnositelju zahtjeva vraća se
plaćeni porez na promet proizvoda ako u roku od jedne godine
od dana izdavanja Obrasca P dostavi ovjereni izvornik obrasca
prodavatelju od kojega je kupio proizvod. Ovjereni izvornik obrasca
predstavlja zahtjev za povrat poreza ako se ovjereni izvornik
obrasca dostavlja poštom, kupac dostavlja prodavatelju broj
računa na koji će se vratiti plaćeni porez
na promet proizvoda.

(2) Na temelju ovjerenog izvornika obrasca prodavatelj
pošto provjeri da li podneseni zahtjev udovoljava uvjetima
za povrat poreza, vraća plaćeni porez na promet proizvoda
podnositelju zahtjeva.

(3) Plaćeni porez na promet proizvoda vraća
se u kunama gotovinskom isplatom ili uplatom na račun koji
navede kupac. Prodavatelj je obvezan porez na promet vratiti odmah
ako je isplata u gotovu, a ako doznačuje na račun
kupca, onda u roku od 15 dana od dana primitka zahtjeva. Kupac
potpisom na Obrascu P potvrđuje primitak iznosa vraćenog
poreza na promet u gotovu novcu.

(4) Ovjereni izvornik obrasca s potpisom kupca o
primitku vraćenog poreza na promet ili nalog za prijenos
(virman i dr.) služe prodavatelju kao dokaz za povrat poreza
na promet koji je vraćen kupcu.

(5) Kupac koji želi ostvariti povrat plaćenog
poreza na promet proizvoda obvezan je pri izlasku iz zemlje staviti
na uvid kupljene proizvode, odnosno dati na uvid carinskoj službi
proizvode koji se carine (plovni objekt koji ostaje na vezu u
Republici Hrvatskoj ili proizvode koji se ugrađuju u taj plovni
objekat) te dati na ovjeru izvornik Obrasca P, a račune
o kupljenim proizvodima na uvid.

(6) Računi koji se daju na uvid uz Zahtjev
o povratu poreza na promet moraju sadržavati ove podatke:

1. broj računa i datum,

2. naziv proizvoda,

3. naplaćeni iznos - cijena proizvoda s porezom
na promet,

4. porez na promet.

Članak 53.

(1) Carinarnica je obvezna prije ovjere popunjenog
Obrasca P utvrditi:

1. odgovaraju li podaci iz putovnice podacima iz
Obrasca P,

2. odgovaraju li proizvodi dani na uvid proizvodima
navedenim u Obrascu P, da iznos u Obrascu P nije manji od 500,00 kuna,

4. da se kupac proizvodima nije koristio u Republici
Hrvatskoj,

5. da je obrasce ovjerio i potpisao prodavatelj.

(2) Carinarnica ovjerava Obrazac P potpisom i pečatom
te unosi datum prelaska proizvoda preko carinske crte, odnosno
datum carinjenja plovnog objekta koji ostaje na vezu u Republici
Hrvatskoj i proizvoda koji se ugrađuju u taj plovni objekt.
Carinarnica odbija zahtjev za ovjeru Obrasca P ako nije udovoljeno
propisanim uvjetima, a u odgovarajuću kolonu unosi razlog
uskraćivanja zahtjeva za ovjeru.

Članak 54.

Pri obračunu i uplati poreza na promet proizvoda
u rokovima propisanim u članku 27. Zakona, prodavatelj
umanjuje obvezu plaćanja poreza na promet vraćenog
kupcu. Uplata poreza na promet za određeno razdoblje umanjuje
se na temelju evidencije koju prodavatelj vodi na Obrascu ERP
i ovjerenih izvornika Obrasca P, tako što se utvrđeni
iznos poreza na promet u tomu razdoblju umanjuje za iznos vraćenog
poreza na promet iz priloženih specifikacija.

Članak 55.

(1) Evidenciju ovjerenih izvornika Obrasca P prodavatelj
sastavlja na Obrascu ERP te umanjuje utvrđeni iznos poreza
na promet za određeno razdoblje i dostavlja ih nadležnoj
ispostavi Porezne uprave uz mjesečno izvješće
o obračunu i uplati poreza na promet proizvoda i usluga
na Obrascu PP-MI-I u rokovima propisanim u članku 29. Zakona.

(2) Evidencija ovjerenih izvornika Obrasca P zajedno
s tim obrascima sastavni su dijelovi dokumentacije koja služi
za utvrđivanje porezne obveze prodavatelja.

Članak 56.

Obrazac P i Obrazac ERP sastavni su dijelovi ovoga
Pravilnika.

**X. OBVEZA MJESEČNOG IZVJEŠĆIVANJA
NADLEŽNE ISPOSTAVE POREZNE UPRAVE O**

**OBRAČUNU I UPLATI POREZA NA PROMET
PROIZVODA I USLUGA**

Članak 57.

(1) Porezni obveznik podnosi nadležnoj ispostavi
Porezne uprave prema svome sjedištu mjesečno izvješće
o obračunu i uplati poreza na promet proizvoda i usluga
na Obrascu PP-MI-I, koji je sastavni dio ovoga Pravilnika.

(2) U Obrazac PP-MI-I unose se podaci o poreznim
osnovicama razvrstani po tarifnim brojevima i istim poreznim stopama.

(3) U kolonu 4. Obrasca PP-MI-I unoši se podatak
o osnovici za obračun poreza na promet proizvoda i usluga
za izvještajni mjesec.

(4) Osnovicu za obračun poreza na promet proizvoda
i usluga za izvještajni mjesec čini vrijednost prodanih
i naplaćenih proizvoda i usluga u izvještajnom mjesecu
u skladu sa člankom 27. Zakona i člankom 39. ovoga
Pravilnika.

(5) U kolonu 6. Obrasca PP-MI-I unosi se podatak
o obračunatom porezu na promet proizvoda i usluga koji
se dobije množenjem osnovice iz kolone 4. propisanom stopom
iz kolone 5. Obrasca PP-MI-I.

(6) U kolonu 7. Obrasca PP-MI-I unosi se podatak
o uplaćenomu porezu za izvještajni mjesec.

(7) Porezni obveznici moraju uz Obrazac PP-MI-I priložiti
ovjerene kopije naloga odnosno uplatnica za uplatu poreza na promet,
osim poreznih obveznika koji porez na promet plaćaju sa
žiro-računa kod Zavoda za platni promet.

(8) Porezni obveznik koji plaća porez na promet
proizvoda i usluga preko računa dijela poreznog obveznika
ili akreditiva sastavlja Obrazac PP-MI-I, koji s priloženim
ovjerenim nalazima o uplati dostavlja mjesno nadležnoj ispostavi
Porezne uprave.

(9) Mjesečno izvješće o uplati
poreza na promet proizvoda i usluga na Obrascu PP-MI-I treba dostaviti
nadležnoj ispostavi Porezne uprave do 15. u mjesecu za prethodni
mjesec.

(10) Kad se mjesečne uplate ne poklapaju s
tjednim uplatama, potrebno je tjedne naloge za uplatu poreza razdvojiti
na dio koji se odnosi na izvještajni mjesec i dio koji se
odnosi na sljedeći mjesec.

**XI. PRIJELAZNE I ZAVRŠNE ODREDBE**

Članak 58.

(1) Porezni obveznici koji su obvezni gotovinski
promet evidentirati preko registar-blagajne mogu do 31. prosinca
1995. godine promet evidentirati preko postojećih registar-blagajni,
s time da na isječku registarske vrpce mora biti otisnut
naziv prodavatelja, datum i broj isječka.

(2) Iznimno od stavka 1. ovoga članka porezni
obveznik koji ne osigurava na isjećku registarske vrpce
navedene podatke može umjesto preko registar-blagajne, promet
evidentirati izdavanjem računa odnosno paragon-blokova.

Članak 59.

(1) Porezni obveznici sastavljaju i podnose nadležnoj
ispostavi Porezne uprave konačni obračun poreza
na promet za 1994. godinu na način i na obrascima koji
su bili propisani Pravilnikom o primjeni Zakona o porezu na promet
proizvoda i usluga ("Narodne novine", br. 114/93., 57/94.
i 73/94.).

(2) Danom objave ovoga Pravilnika prestaje važiti
Pravilnik o primjeni Zakona o porezu na promet proizvoda i usluga
u prometu "Narodne novine", broj 114/93., 57/94. i 73/94.)
i Pravilnik o načinu i uvjetima prema kojima se može
povratiti plaćeni porez na promet određenih proizvoda
što ih strane fizičke osobe kupuju i iznose iz Republike
Hrvatske ("Narodne novine", broj 38/93. i 55/93.).

Članak 60.

Ovaj Pravilnik stupa na snagu danom objave u "Narodnim
novinama".

Klasa: 410-1994-01/1527

Urbroj: 513-07/94-1

Zagreb, 29. prosinca 1994.

Ministar financija

**Božo Prka,**
v. r.

---

![](dodatni/362384.gif)

![](dodatni/362385.gif)

![](dodatni/362386.gif)

![](dodatni/362387.gif)

![](dodatni/362388.gif)

![](dodatni/362389.gif)

![](dodatni/362390.gif)

Pravilnik, NN 1/1995-5
Opći uvjeti korištenjaZaštita privatnosti[Pristup podatcima](/data_access_hr.aspx)[ELI](/about_eli_hr.aspx)

©2026. g. Narodne novine d.d.

, izrada [Novena d.o.o.](http://novena.hr/)